Islom Karimov Afg‘oniston prezidenti bilan uchrashdi

O‘zbekiston Prezidenti Islom Karimov 24-iyun kuni Ko‘ksaroyda Afg‘oniston prezidenti Ashraf G‘ani bilan uchrashuv o‘tkazdi. Bu haqda O‘zA xabar berdi.

Islom Karimov uchrashuvda Ashraf G‘anining O‘zbekistonga ilk tashrifi ikki mamlakat hamkorligini yangi bosqichga ko‘tarishga xizmat qilishini ta’kidladi. 
Uchrashuvda o‘zaro savdo hajmini yanada oshirish va nomenklaturasini kengaytirish masalalari muhokama qilindi. Tomonlarni qiziqtirgan mintaqaviy va xalqaro ahamiyatga molik muammolar yuzasidan fikr almashildi. 
Afg‘oniston prezidenti samimiy uchrashuv uchun O‘zbekiston Prezidentiga minnatdorlik bildirib, Afg‘oniston O‘zbekiston bilan hamkorlikni yanada rivojlantirishdan manfaatdor ekanini ta’kidladi.
Ma’lumot uchun, O‘zbekiston Afg‘onistonda tinchlik o‘rnatish, uning iqtisodiyotini tiklash tarafdori bo‘lib kelmoqda. O‘zbekiston Afg‘onistonga elektr energiyasi, meva-sabzavotlar, neft mahsulotlari, mineral o‘g‘itlar eksport qilmoqda. 2016-yilning dastlabki to‘rt oyida o‘zaro tovar ayirboshlash hajmi 14 foiz oshdi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.